ПЛАНИРАЊЕ НОВЧАНИХ ТОКОВА

Ефикасност финансијског менаџмента тесно је повезана са прогнозирањем и програмирањем. У стручним изворима се наводи да највећи део пословног неуспеха (30-40%) припада грешкама које настају приликом прогнозирања и програмирања.

Финансијско планирање је облик исказивања разних врста планова у финансијским показатељима. Ти планови се односе на набавку, производњу продају и развој. Ове функције треба да се међусобно повећавају уз временско исказивање њихове повезаности. Финансијско планирање је уствари конкретизација финансијске политике уз финансијске планове којима се циљ финансијске политике ставља у вредносни израз у времену и простору.

Финансијско планирање је могуће поделити у 2 етапе и то:

* планирање извора финансијских ресурса и њихових токова и
* сопствено финансијско планирање.

Према периоду за који се врши планирање, разликују се:

* дугорочно, то је планирање које се односи на период преко 5 год.
* средњорочно до 5. год и
* краткорочно планирање за период до годину дана

Финансијско планирање обухвата:

* план биланса успеха где се планира нето добитак, развој и ризици
* план биланса стања где се изражава могућност изражавања солвентности и финансирања у краћим и дужим раздобљима планског периода
* план новчаних токова
* план дугорочних улагања изражава обим, структуру, време трајања улагања и структуру извора финансирања

**Планирање новчаних токова готовине**

Готовина представља виталну снагу предузећа с обзиром на то да је њен континуиран ток неопходан предуслов за заштиту солвентности и максимизацију рентабилности. Да би се обезбедио континуитет новчаног тока потребно је да је у сваком тренутку постоји салдо готовине, јер тај салдо чини важну компоненту стално потребних обртних средстава.

Предузеће није у могућности да идеално усклади новчана примања и новчана давања из текућих пословања зато предузеће одржава салдо готовине који представљају залиху новца којим обезбеђује континуитет њеног издавања у вези са обављањем своје финансијске активности. Колика ће величина тог салда бити зависи од већих броја фактора као што су: величина предузећа, врста делатности, обим пословања, расположивост спољних извора финансирања и сл. Предузеће треба да располаже извесним резервама готовог новца да би могло да интервенише у случају ванредних издатака или за покривање издатака који су неопходни за одржавање његовог конкурентског положаја.

Планирање готовинских токова је кључна техника која помаже менаџменту да предвиди могућности за одржавање платежне способности предузећа у наредном периоду. Користи од планирања су следеће: омогућава менаџеру да формализује планиране напоре, раније уочавање проблема, координација активности, процена будућих перформанси и мотивише запослене. Планирање будућих прилива и одлива готовине је веома тежак и сложен посао. Постоји велики број фактора који могу утицати на токове као што су обим и динамика пословне активности, цијене набавке и продаје, услови кредитирања купаца и ефикасност наплате потраживања, услови набавке сировина и материјала и режим плаћања доспјелих обавеза, приступ спољним изворима финансирања и сл. Иако ово планирање и прогнозирање није а и не може бити у потпуности прецизно и тачно, оно је незамењив инструмент органа управљања у вођењу политике ликвидности и рентабилности. Значај и важност планова можемо видети у следећем:

Помоћу планова можемо открити раније потенцијалне непожељне догађаје и пре него што се они десе. Пошто планови показују очекиване резултате будућих активности предузећа, менаџмент је у могућности да уочи потенцијалне проблеме. На пример, ако план показује да ће предузеће имати проблеме са готовином у току, рецимо, летњих месеци, менаџмент је упозорен да треба да смањи одређене новчане трошкове или да крене у тражење кредита, тј. повољних извора финансирања планираних активности.

Планови су добар оријентир за оцену наредних достигнућа. С обзиром на то да се плановима показују будућа очекивања у појединим секторима, као што су вредност извршене продаје или произведене јединице производа, то планови постају добар ослонац за упоређивање перформанси сваког сектора предузећа.

Планови мотивишу запослене да остваре циљеве предузећа, посебно у ситуацији када запослени верују да је план реалан. Због тога менаџери често укључују запослене у припрему планова.

Веома је важно да прилком припреме планова постоји добра координација између поједних делова предузећа. Ово стога што планови и задаци различитих делова морају бити конзистентни са циљевима предузећа као целине.

ДОМАЋИ ЗАДАТАК:

1. Значај финансијског планирања за предузеће

2. Навести користи од планирања токова готовине

3. Навести факторе који утичу на новчане токове